**Uuritava informeerimise ja teadliku nõusoleku vorm**

Hea laps!

Kutsume Sind osalema laste ohuteadlikkuse uuringus. Uurime, millised on 6-14-aastaste laste teadmised tule- ja veeohtudest ja nende ohtude ennetamise võimalustest. Kui Sa oled nõus selles uuringus osalema, küsib küsitleja Sinu käest sel teemal mõned küsimused. Selleks kulub aega umbes 15 minutit.

Uuringus osalemine on vabatahtlik. Kui soovid, võid küsimustele vastamisest igal hetkel loobuda. Ka pärast küsitluse lõppu (kuni 31.05.2024) on Sul võimalik osalemisest loobuda, kui kirjutad sellest soovist küsitluse projektijuhile (meiliaadress). Sel juhul kustutatakse Sinu vastused uuringu andmebaasist.

Selles uuringus kasutatakse Sinu nime ainult nõusoleku olemasolu kontrolliks ning kontaktandmed ainult uuringukutse saatmiseks ning kontaktivõtuks. Sinu vastuseid ankeedi küsimustele ei viida kokku Sinu isikuandmetega. Uuringu andmebaasis on Sinu andmed tähistatud numbrilise koodiga. Sinu kontaktandmeid sisaldav fail hävitatakse hiljemalt 31.05.2024. Anonüümseks muudetud küsitlusandmeid säilitatakse Päästeameti serveris tähtajatult.

Uuringu tulemused avaldatakse üldistatud kujul ning neid ei viida kokku uuringus osalenud laste isikuandmetega.

Uuringut tellib Päästeamet ning seda viib läbi Turu-uuringute AS. Uuringu on kooskõlastanud Tartu Ülikooli inimuuringute eetikakomitee.

Lisainfot uuringu kohta leiad veebilehelt (aadress). Kui Sul on uuringu kohta küsimusi, saad neid esitada kas küsitlust läbiviivale küsitlejale või küsitluse projektijuhile (meiliaadress ja telefoninumber).

Kinnitan, et saan aru, milleks ja kuidas „Laste ohuteadlikkuse uuringut“ tehakse. Olen teadlik, et uuringu käigus töödeldakse minu isikuandmeid.

|  |  |  |
| --- | --- | --- |
| * Olen nõus selles uuringus osalema.
 | JAH [ ] | EI [ ] |
| Lapse ees- ja perekonnanimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Lapse allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |

*Nõusoleku vorm koostatakse kahes võrdses eksemplaris, millest üks jääb küsitluses osalemiseks nõusoleku andnud lapsele ja teine uurijale*